لا يا شيخنا رومانسية ايه ده مش شايفني اصلا ... بياخد باله من وجودي لحظه ما أصرخ في البنت غير كده مافيش أي شئ بينا و حاسه ان عمري بيضيع مني خاصة إني علي قدر عالي من الجمال و الثقافه ... دعواتك بالصبر علي الحياه
بصي يا بنت الحلال: اللي بتحكي فيه دا طبيعي وواقعي جدا, وموجود عند ناس كتير ومش حاجة كارثية تخليكي تتمني الموت والكلام الفارغ دا "سامحيني في هذه الكلمة" نصيحتي: أولًا: استشيري  @Qalpy_Lraby  ازاي تتعاملي مع الشخصية دي, وزي ما قلت لك: مع الوضع في الاعتبار إن له مزايا تانية. ثانيًا: النبي صلى الله عليه وسلم علمنا أن ننظر إلى من هو أسفل منا, يعني بلاش تفكري في من هو أفضل, فكري إنك في بنات في سنك وأكبر وعلى قدر عالي برضو من الجمال والثقافة ويتمنوا ضفر راجل, أو بنت زي بنت حضرتك, لو فكرتي بالطريقة دي هتعرفي إن انتي في نعمة عظيمة تستحق الحمد والشكر كثيرًا ثالثًا: قد يكون حل المشكلة أحيانًا عدم التركيز معاها, يعني طول ما انتي بتفكري إن الوضع دا غلط وزوجي مهملني وأنا أستحق وضع أفضل المشكلة مش هتتحل وهتزيد. اشغلي نفسك بحياتك, ابني نفسك, طاقة الحب العظيمة دي ضعيها في بنتك حتى تكون قرة عينك ويبارك الله لك فيها. دعواتي لكم